আথিয়ার থেকে চোখ সরছে না রাহুলের, সুস্পষ্ট বেবিবাম্প

কলকাতা: মা হতে চলেছেন সুনীল শেট্টি-কন্যা আথিয়া শেট্টি (Athiya Shetty)। বিয়ের ২ বছর পর তাঁদের কোলে আসছে প্রথম সন্তান। আথিয়ার বেবিবাম্পের (Athiya Baby Bump) ছবি স্যোশাল মিডিয়ায় ছড়াছড়ি। স্ত্রীকে আগলে রেখেছেন রাহুল। স্যোশাল মিডিয়ায় ভাইরাল সেই ছবি। অস্ট্রেলিয়া সফরের বেশ কিছু সকলের সঙ্গে ভাগ করে নিয়েছেন রাহুল। আথিয়ার অন্তঃসত্ত্বা হওয়ার খবর গত বছরের শেষে প্রকাশ্যে এসেছিল। এই মুহূর্তে জীবনে ভীষণ খুশি। জমিয়ে উপভোগ করছেন বিশেষ সময়।

আরও পড়ুন: আসন্ন ছবি নিয়ে বিশেষ বার্তা প্রভাসের

ভারতীয় ক্রিকেটার অস্ট্রেলিয়া সফরে রয়েছেন। কেএল রাহুল (KL Rahul) ইনস্টাগ্রামে অস্ট্রেলিয়া সফরের বেশ কিছু ছবি শেয়ার করেছেন। ছবিতে দেখা যাচ্ছে, আথিয়ার সঙ্গে কফি ডেটে বেরিয়েছিলেন ইউকেট কিপার ব্যাটার। ছবিতে দেখা গিয়েছে, রাহুল রাস্তার ধারে একটি ক্যাফেতে বসে কফি খাচ্ছেন। আর একটা ছবিতে দুই কাপ কফি এবং একটি ব্রাউনি দেখা যাচ্ছে। একটি সমুদ্র সৈকতও ছিল সেখানে। আথিয়ার হাতে কফির কাপ নিয়ে বসে রয়েছেন। স্ত্রীর দিক থেকে চোখ ফেরাতে পারছেন না রাহুল। আথিয়ার পরনে হাফ হাতা সোয়েটার, সাদা রঙের টপ ও ডেনিম। আর যাতে স্পষ্ট বোঝা যাচ্ছে আথিয়ার বেবিবাম্প। রাহুলকে আথিয়ার দিকে তাকিয়ে থাকতে দেখা গেল। যেন মুখ থেকে চোখ সরছেই না তাঁর। এই পোস্ট ঝড়ের গতিতে ভাইরাল হয়েছে। একজন লিখলেন, ‘ও সুইটি! দুজনেই খুব মিষ্টি’। আরেকজন লেখেন, ‘সুখবরের অপেক্ষায় ওরাও, আমরাও’।

View this post on Instagram

A post shared by KL Rahul? (@klrahul)

অন্য খবর দেখুন